kardosdrur/scandi-wiki huggingface dataset:
Epigenetik

Epigenetik er den del af genetikken som omhandler arvelige men reversible forandringer i genudtryk eller fænotype, som er uafhængig af forandringer i DNA-sekvensen. Prefikset epi- kommer af græsk επί hvilket betyder "ved siden af", og henviser til at forandringerne sker udenfor selve DNA-sekvensen.

I multicellulære organismer udvikles flere forskellige celletyper, som giver ophav til forskellig væv og organer. Denne differentiering til forskellige celletyper sker ved at gener "slukkes" eller "tændes". Når en differentieret celle senere deler sig, bibeholdes genudtrykket i afkomscellerne, såkaldt epigenetisk nedarvning.

Epigenetiske mekanismer påvirkes af faktorer såsom alder, forurening, stress, kemikalier, lægemidler og diæt.

Se også 
 Epigenom
 Histon - anvendes i prokayoter
 Genregulering
 DNA-methylering
 Cis-reguleringselement

Kilder/referencer

Eksterne henvisninger 
 DR P1: Videnskabens Verden: Fede mænds sæd [08. december 2015] 
 Vetenskapsradion i P1, har tagit upp epigenetik. P1 om Epigenetik.
 BBC har i en serie kallad The Ghost In Your Genes tagit upp ämnet: BBC dokumentär 2008 .

Genetik
Onkologi
Monte Carlo elsker jøderne

Monte Carlo elsker jøderne er en dansk satirisk dokumentarserie sendt på DR3. Radioværterne Esben Bjerre Hansen og Peter Falktoft fra Monte Carlo på P3 rejser til Israel og Palæstina, hvor de vil formidle den komplekse konflikt til DR3's målgruppe. Programmet, der i gennemsnit har 68.000 seere, har været udsat for kritik fra flere fronter. Den kaldes en "usaglig og barnlig skildring af mellemøst-konflikten".

Kritik
I et interview i Berlingske Tidende med leder af Journalistisk Center på Syddansk Universitet, Peter Bro, som er ekspert i aktivistisk journalistik kritiserer Peter Bro værternes deltagelse i en palæstinensisk demonstration mod israelsk militær ved grænsebyen Bil’in. Selv om værterne kun deltog ved at råbe slagord og fjerne barrikader. Peter Bro mener dog, at DR burde have advaret seerne. DR's programchef Erik Struve Hansen forsvarer programmet og betegner programmet som et tv-program, der "går lige til grænsen". Han afviser, at DR forsøger at give seeren en "favorit" i konflikten, og nyhedschef Ulrik Haagerup definerer seriens arbejde som et forsøg på "at afdække virkeligheden og ikke forsøg på at konstruere den".

Se også 
 Monte Carlo elsker Putin

Referencer

DR-serier
Humorprogrammer fra Danmark
Danske tv-serier fra 2010'erne
Den enes død

"Den enes død" er den femte episode af den danske tv-serie Matador. Den blev skrevet af Paul Hammerich, efter ide af seriens skaber Lise Nørgaard og instrueret af Erik Balling. Seriens musikalske tema er komponeret af Bent Fabricius-Bjerre. Den blev vist første gang på dansk tv den 9. december 1978. Afsnittets titel kommer fra ordsproget Den enes død, den andens brød.

Handling 

"Hos Mads Andersen-Skjern (Jørgen Buckhøj) lykkes alting. Forretningen blomstrer i 1932 og privatlivet er rosenrødt. Mads er blevet en af samfundets spidser. På den anden side af gaden går det mindre godt. Der er skjult skeletter i skabet hos bankdirektør Varnæs (Holger Juul Hansen) og broderen Jørgens (Bent Mejding) politiske liv hænger i en tynd tråd. Direktøren for Damernes Magasin, Albert Arnesen (Preben Mahrt) er så langt ude, at selv bankdirektøren ikke kan hjælpe ham. Han dør og efterlader sin unge kone Vicky (Sonja Oppenhagen) et fallitbo. Hun beslutter at rejse fra byen."

Medvirkende 
 Holger Juul Hansen - (Hans Christian Varnæs, bankdirektør)
 Malene Schwartz - (Maude Varnæs, bankdirektørfrue)
 Helle Virkner - (frk. Friis, Maudes søster)
 Bent Mejding - (Jørgen Varnæs, Hans Christians bror)
 Ellen Winther Lembourn - (Minna Varnæs, Jørgens kone)
 Søren Bruun - (Ulrik, Hans Christians og Maudes søn)
 Nicla Ursin - (Regitze, Hans Christians og Maudes datter)
 Elin Reimer - (Laura, kokkepige hos Varnæs)
 Kirsten Olesen - (Agnes, stuepige hos Varnæs)
 Karen Berg - (Fru Fernando Møhge, Hans Christians gudmor)
 Karin Nellemose - (Misse Møhge, Fru Fernando Møhges datter)
 Ove Sprogøe - (dr. Louis Hansen, ven af Varnæs')
 Bjørn Watt-Boolsen - (oberst Hachel, ven af Varnæs')
 Else-Marie Juul Hansen - (Konsulinde Oda Holm)
 John Hahn-Petersen - (Hr. Stein, bogholder i Korsbæk Bank)
 Ann Margrethe Schou - (Frk. Mortensen, kassererske i Korsbæk Bank)
 Preben Mahrt - (Albert Arnesen, kompagnon med Schwann i Damernes Magasin & Co)
 Sonja Oppenhagen - (Vicki Arnesen, Alberts kone)
 Vera Gebuhr - (frk. Inger Jørgensen, ekspeditrice i Damernes Magasin & Co)
 Jørgen Buckhøj - (Mads Andersen-Skjern)
 Ghita Nørby - (Ingeborg, Oluf og Kathrines datter)
 Kristian Steen Rem - (Daniel Andersen Skjern)
 Buster Larsen - (grisehandler Oluf Larsen)
 Jesper Langberg - (Kristen Andersen Skjern, Mads' lillebror)
 Anne Jensen - (Gudrun, stuepige)
 Claus Michel Heil - (Fritz, lærling i Tøjhuset)
 Esper Hagen - (Arnold Vinter, tidligere lærling i Damernes Magasin)
 Per Pallesen - (Severin Boldt, tjener på Jernbanerestauranten)
 Benny Hansen - ("Fede", Maler 'Frede' Hansen)
 Kurt Ravn - (Lauritz Jensen "Røde", jernbanearbejder)
 Holger Perfort - (Olsen, overtjener på Postgården)
 Lis Løwert - (Violet Vinter, Arnolds mor)
 Arthur Jensen - (Rudolf Schwann, kompagnon i Damernes Magasin & Co)
 Ole Andreasen - (Resuméfortælleren)
 Erik Kühnau - (Repræsentanten fra Karnov & Nielsen)
 Kaptajn Jespersen - (Stemme i radioen)
 Børge Kaa - (Taxachauffør)
 Valsø Holm - (Taxachaufførs stemme)

Kilder/henvisninger

Eksterne links 

 
 Episode 5: Den enes død (1932)  på Matadoronline.dk .
 
 Matador  på Bonanza på DRs hjemmeside.

Episoder af Matador
Tv-serier fra 1970'erne
Opmarch (Matador)

Opmarch er den sjette episode af den danske tv-serie Matador. Den blev skrevet af seriens skaber Lise Nørgaard og instrueret af Erik Balling. Seriens musikalske tema er komponeret af Bent Fabricius-Bjerre. Den blev vist første gang på dansk tv den 16. december 1978.

Handling 

"I 1932 er der på mange fronter opbrudsstemning i Korsbæk. Damernes Magasin bliver til en rigtig bank - Omegnsbanken, som bliver ledet af Kristen Skjern (Jesper Langberg). Der ventes familieforøgelse i Skjern-familien, der dropper Andersen mellemnavnet. Hos familien Varnæs forårsager den spendable overretssagfører Jørgen (Bent Mejding) skandale med sine ægteskablige sidespring - og det ender i en personlig økonomisk katastrofe for ham. Elisabeth (Helle Virkner) flytter i egen lejlighed. "

Medvirkende 
 Holger Juul Hansen - (Hans Christian Varnæs, bankdirektør)
 Malene Schwartz - (Maude Varnæs, bankdirektørfrue)
 Helle Virkner - (frk. Friis, Maudes søster)
 Bent Mejding - (Jørgen Varnæs, Hans Christians bror)
 Susse Wold - (Gitte Graa, Jørgen Varnæs' veninde)
 Søren Bruun - (Ulrik, Hans Christians og Maudes søn)
 Nicla Ursin - (Regitze, Hans Christians og Maudes datter)
 Elin Reimer - (Laura, kokkepige hos Varnæs)
 Kirsten Olesen - (Agnes, stuepige hos Varnæs)
 Ove Sprogøe - (dr. Louis Hansen, ven af Varnæs')
 Bjørn Watt-Boolsen - (oberst Hachel, ven af Varnæs')
 Karl Stegger - (Konsul Emanuel Holm)
 Else-Marie Juul Hansen - (Konsulinde Oda Holm)
 John Hahn-Petersen - (Hr. Stein, bogholder i Korsbæk Bank)
 Ann Margrethe Schou - (Frk. Mortensen, kassererske i Korsbæk Bank)
 Joen Bille - (Aage Holmdal, bankassistent volontør i Korsbæk Bank)
 Emil Hass Christensen - (Bernhard Lund, bestyrelsesmedlem)
 Sonja Oppenhagen - (Vicki Arnesen, Alberts enke)
 Arthur Jensen - (Rudolf Schwann, kompagnon i Damernes Magasin & Co)
 Vera Gebuhr - (frk. Inger Jørgensen, ekspeditrice i Damernes Magasin & Co)
 Else Petersen - (Frøken Grøn, direktrice i Damernes Magasin & Co)
 Jørgen Buckhøj - (Mads Andersen-Skjern)
 Ghita Nørby - (Ingeborg, Mads' kone)
 Kristian Steen Rem - (Daniel Andersen Skjern)
 Helle Nielsen III - (Ellen, Ingeborgs datter)
 Buster Larsen - (grisehandler Oluf Larsen)
 Lily Broberg - (Katrine Larsen, Oluf Larsens kone)
 Jesper Langberg - (Kristen Andersen Skjern, Mads' lillebror)
 Claus Michel Heil - (Fritz, lærling i Tøjhuset)
 Edvin Tiemroth - (Højesteretssagfører Øster)
 Esper Hagen - (Arnold Vinter, ekspedient i Tøjhuset)
 Lene Brøndum - (Agnete, frisør, Arnolds kæreste)
 Holger Perfort - (Olsen, overtjener på Postgården)
 Lis Løwert - (Violet Vinter, Arnolds mor)
 John Martinus - (Holger, Ingeborgs eks-mand)
 Aage Poulsen - (Tjener Petersen i Skovpavillonen)
 Palle Huld - (Olsen, Korn- og foder)
 Dan Jacobsen - (Soldat)
 Kaj Wolffrom - (Soldat)
 Ole Andreasen - (Resuméfortælleren)
 Benny Juhlin - (Præst)
 Flemming Dyjak - (Kontorist på Korn- og Foderstofforretningen)
 Anne Kathrine Ursin - (Trine, klaverelev)
 Birgitte Bruun - (Kvinde fra møde (Ester) der fornærmer Konsulinde Holm)

Kilder/henvisninger

Eksterne links 

 
 
 Matador  på Bonanza på DRs hjemmeside.

Episoder af Matador
Tv-serier fra 1970'erne
Larnell Cole

Larnell James Cole (født 9 marts 1993 i Manchester) er en engelsk fodboldspiller, der spiller for F.C. United of Manchester. Som ungdomsspiller havde han en lovende karriere, og han opnåede kontrakt med Manchester United.

Ungdomskarriere 
Cole startede karrieren hos Manchester United i 2009, hvor han spillede på deres akademi. Han gjorde sig især bemærket i 2011, da Cole scorede et hattrick i 6-1 sejren over Manchester City i Premier Academy League. 

Han debuterede for senior holdet hos Manchester United i en League Cup-kamp mod Leeds United den 20. september 2011.

Eksterne henvisninger 

Fodboldspillere fra England
Fodboldspillere fra Manchester United F.C.
Fodboldspillere fra Fulham F.C.
Fodboldspillere fra Milton Keynes Dons F.C.
Personer fra Manchester
Jesse Lingard

Jesse Ellis Lingard (født d. 15. december 1992) er en engelsk professionel fodboldspiller, som spiller for Premier League-klubben Nottingham Forest og Englands landshold.

Klubkarriere

Manchester United 
Lingard begyndte hos Manchester United, hvis ungdomsakademi han blev del af som 7-år gammel. Han fik sin førsteholdsdebut for United den 30. november 2011, i en League Cup-kamp imod Crystal Palace.

Lejeaftaler 
I søgen om mere spilletid og erfaring, blev Lingard over de næste sæsoner udlejet til forskellige klubber. Han tilbragte her tid hos Leicester City, Birmingham City, Brighton & Hove Albion og Derby County.

Førsteholdsgennembrud 
Lingard fik sin chance på førsteholdet hos Manchester United i 2015-16 sæsonen, hvor at han tilbragte sæsonen hovedsageligt som rotationsspiller på holdet. Hans sluttede sæsonen af med, at score det vindene mål i ekstra spilletid af FA Cup-finalen, hvor han sikrede trofæet for United. 

Han spillede over de næste 3 sæsoner som en vigtig spiller for United. Hans bedste sæson kom i 2017-18, hvor han scorede 8 mål og lavede 6 assist.

Leje til West Ham 
Lingard mistede i løbet af 2020-21 sin plads på holdet efter en række dårlige optrædener, og han blev i januar 2021 udlejet til West Ham United. Lejeaftalen satte nyt liv i Lingard, som begyndte at spille det bedste fodbold i sin karriere. Han blev kåret som månedens spiller i Premier League i april 2021.

Retur til United 
Lingard vendte tilbage til Manchester United efter lejeaftalen, men fik her endnu mindre spilletid end tidligere. Den 1. juni 2022 annoncerede United, at Lingard ville forlade klubben ved kontraktudløb.

Nottingham Forest 
Lingard skiftede i juli 2022 til Nottingham Forest.

Landsholdskarriere

Ungdomslandshold 
Lingard har repræsenteret England på flere ungdomsniveauer.

Seniorlandshold 
Lingard debuterede for Englands landshold den 8. oktober 2016. Han var del af Englands trup til VM 2018.

Titler 
Manchester United
 FA Cup: 1 (2015-16)
 EFL Cup: 1 (2016-17)
 FA Community Shield: 1 (2016)
 UEFA Europa League: 1 (2016-17)

Individuelle

 Premier League Månedens spiller: 1 (April 2021)

Kilder

Eksterne henvisninger 

Fodboldspillere fra England
Fodboldlandsholdsspillere fra England
Fodboldspillere fra Manchester United F.C.
Fodboldspillere fra Leicester City F.C.
Fodboldspillere fra Birmingham City F.C.
Fodboldspillere fra Brighton & Hove Albion F.C.
Fodboldspillere fra Derby County F.C.
Fodboldspillere fra West Ham United F.C.
Fodboldspillere fra Nottingham Forest F.C.
Deltagere ved verdensmesterskabet i fodbold 2018
James West

James West var den anden fuldtidssekretær i fodboldklubben Newton Heath/Manchester United (Begrebet manager blev første gang brugt i USA i 1914). Han var sekretær for klubben fra 1900 til 1903. Han var derudover i Lincoln City fra 1897 til 1900.

Referencer 

Fodboldtrænere fra Manchester United F.C.
John Chapman (fodboldtræner)

John Albert Chapman (1882 – 31. december 1948) var en engelsk fodboldtræner. Han var den sjette manager i Manchester Uniteds historie. Han overtog efter den syge John Robson i oktober 1921 og var manager frem til 8. oktober 1926, da han fik sparket.

Referencer 

Fodboldtrænere fra Manchester United F.C.
Fodboldtrænere fra England
John Chapman

John Chapman kan henvise til flere personer

 Johnny Appleseed - en amerikansk missionær m.v.
 John Chapman (fodboldtræner), en engelsk fodboldtræner
Megalonitis bohemani

Megalonitis bohemani er en billeart som blev beskrevet af Johan Wilhelm van Lansberge i 1875. Megalonitis bohemani indgår i slægten Megalonitis, og familien torbister. Ingen underarter kendes. Arten findes i den afrotropiske økozone, nærmere bestemt i Botswana og Namibia.

Kilder 

Torbister
UEFA Cup 1990-91

UEFA Cup 1990-91 blev vundet af Internazionale samlet over Roma. Denne turnering var også første gang at engelske hold var med, efter en femårig karantæne som følge af Heysel-tragedien i 1985. Dog deltog kun en klub fra England i turneringen (Aston Villa), i modsætning til normalen på fire.

Første runde 

|}
1 The Returkamp was after the German reunification

Første kamp

Returkamp 

Brøndby vandt 6–4 samlet.

Roma vandt 2–0 samlet.

Dinamo Zagreb 1–1 Atalanta samlet. Atalanta vandt på reglen om udebanemål.

Internazionale vandt 4–3 samlet.

Bologna vandt 2–0 samlet.

Poli Timişoara vandt 2–1 samlet.

Universitatea Craiova vandt 2–0 samlet.

Anderlecht vandt 4–0 samlet.

Anden runde 

|}

Første kamp

Returkamp 

Brøndby vandt 4-0 samlet.

Internazionale vandt 3–2 samlet.

Atalanta vandt 5–1 samlet.

Bologna vandt 4–3 samlet.

Roma vandt 3–2 samlet.

Dortmund vandt 4–0 samlet.

Sporting vandt 7–2 samlet.

Tredje runde 

|}

Første kamp

Returkamp 

Atalanta vandt 2–1 samlet.

Roma vandt 7–0 samlet.

Internazionale vandt 4–1 samlet.

Bologna 3–3 Admira-Wacker Wien samlet. Bologna vandt 6–5 efter straffesparkskonkurrence.

Kvartfinaler 

|}

Første kamp

Returkamp 

Roma vandt 6–2 samlet.

Internazionale vandt 2–0 samlet.

Sporting CP vandt 3–1 samlet.

Kampen endte 1–1 samlet. Brøndby IF vandt 4-2 efter straffesparkskonkurrence

Semifinaler 

|}

Første kamp

Returkamp 

Roma vandt 2–1 samlet.

Internazionale vandt 2–0 samlet.

Finale

Første kamp

Returkamp 

Internazionale vandt 2–1 samlet.

Referencer

Se også 
 Mesterholdenes Europacup 1990-91

1990-91
Fodbold i 1990
Fodbold i 1991
Christian Nørgaard

Christian Thers Nørgaard (født 10. marts 1994) er en professionel dansk fodboldspiller, der fra foråret 2019 spiller for Brentford F.C. Han har tidligere spillet for italienske ACF Fiorentina på den centrale midtbane. Han kom til klubben i sommeren 2018 efter fem sæsoner i Brøndby IF. 

Nørgaard har spillet på flere danske ungdomslandshold, herunder U/17 ved FIFA U/17 World Cup 2011 samt U/21 ved EM 2015 samt EM 2017, inden han debuterede på A-landsholdet i efteråret 2020.

Klubkarriere

Lyngby BK 
Han nåede en enkelt kamp for klubbens førstehold i sin periode i klubben.

Hamburg SV 
I HSV spillede Nørgaard fra 2012 til 2013.

Brøndby IF 
Han skiftede til Brøndby IF den 21. august 2013.
Christian fik sit gennembrud i Brøndby IF, hvor han tilbragte fem år.  I sin tid i Brøndby arbejdede han med og blev underskrevet af Brentfords F.C. nuværende  hovedtræner Thomas Frank - der var cheftræner fra 2013 til 2016. Han vandt DBU Pokalen  og sluttede som nummer 2 i Superligaen to gange i sin tid i Brøndby.

ACF Fiorentina 
Den 19. juli 2018 blev det offentliggjort, at Nørgaard skiftede til italienske ACF Fiorentina. Han skrev under på en fireårig kontrakt gældende frem til sommeren 2022. I en selskabsmeddelse fra Brøndby blev det bekendtgjort, at prisen var omkring 26 millioner kroner.

Brentford 
Den 28. maj 2019 blev det offentliggjort at Nørgaard skiftede til Brentford F.C.
Han underskrev en fireårig kontrakt med option på et ekstra år. Prisen var omkring 26 millioner kroner ifølge Transfermarkt. Han blev hentet til af cheftræner Thomas Frank, som han også havde i Brøndby IF.

Landshold 
Han har optrådt adskillige gange på de danske ungdomslandshold, især U/17-, U/19- og U/21-landsholdene..

Christian Nørgaard debuterede 8. september 2020 for det danske A-landshold, da han spillede 73 minutter i Nations League-kampen mod England. Han blev kåret til kampens spiller for sin flotte præstation i kampen, der endte 0-0.

Han var med i Danmarks trup til EM-slutrunden 2020 (afholdt i 2021) og blev skiftet ind i fem af Danmarks kampe.

Titler 

DBU Pokalen 2017-18

Referencer

Eksterne henvisninger 
 

Fodboldspillere fra Danmark
Fodboldspillere fra Hamburger SV
Fodboldspillere fra Brøndby IF
Fodboldlandsholdsspillere fra Danmark
Fodboldspillere fra Lyngby Boldklub
Fodboldspillere fra ACF Fiorentina
Personer fra København
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Roar (sang)

"Roar" er en single fra den amerikanske sangerinde Katy Perry. Det er første single fra hendes fjerde studiealbum Prism Sangen er skrevet af Perry, Lukasz "Dr. Luke" Gottwald, Max Martin, Bonnie McKee, og Henry "Cirkut" Walter. "Roar" er en midttempo powerpop-sang der indeholder elementer fra folk rock, stadionrock og glamrock. Lyrisk er sangen en "selvsikker sang", i hvilken Perry forsvarer sig selv, efter at have fundet den kraft i sig selv. "Roar" har modtaget positive anmeldelser fra musikanmelderne, hvor nogle sammenlignede den med hendes single fra 2010, "Firework". Sangen fik sin radiodebut den 10. august 2013 og blev udgivet som digital download på iTunes Store to dage senere. En tekstvideo blev udgivet samme dag. Efter sangen var udgivet online, sammenlignede mange anmeldere den med Sara Bareilles' single "Brave" fra 2013.

Hitlister

Udgivelseshistorik

Referencer

Eksterne henvisninger 
 Lyric Video on VEVO
 Lyric Video on YouTube

Katy Perry-sange
Singler fra 2013
Nummer-et hits i Storbritannien
Charles Grinstead

Charles Walder Grinstead (1. december 1860 i East Teignmouth, Devon, England - 16. marts 1930 i Nikenbah, Queensland, Australien) var en engelsk tennisspiller som sammen med C.E. Weldon vandt University of Oxfords tennismesterskab i herredouble i 1883. I 1884 overtog All England Club i London universitetets doubleturnering og dets trofæ, og videreførte det som trofæ i Wimbledon-mesterskaberne, og derfor bliver vinderne af Oxfords doubleturnering af nogle også betragtet som Wimbledon-mestre. Karoly Mazak har rangeret ham som nr. 3 i verden i året 1884.

Charles Walder Grinstead var søn af Charles Grinstead, der var præst i Church of England, og hans kone Sarah (født Stanley). Han blev uddannet ved University of Oxford, hvor han blev immatrikuleret i 1879 som medlem af Keble College, og han dimitterede som BA i 1874 som medlem af Charsley's Hall. 

Grinstead var en dygtig tennisspiller, som i perioden 1881-84 deltog i mange tennisturneringer. Grinstead størte resultat er formentlig da han nåede all comers-finalen i Wimbledon-mesterskaberne i 1884, hvor han tabte til Herbert Lawford. På vejen til finalen havde han besejret flere af datidens store navne, såsom Ernest Renshaw og Ernest Browne.

I 1883 havde han bl.a. vundet herresingletitlerne i Essex Championships, Sussex County Lawn Tennis Club Spring Tournament, samt turneringerne i Leicester, Leamington, Exmouth og Edgbaston. Derudover nåede han udfordringsrunden i Sussex County Lawn Tennis Tournament, finalen i South of England Championships og kvartfinalen i Wimbledon-mesterskaberne. I double vandt han som nævnt titlen ved University of Oxfords mesterskab sammen med C.E. Weldon.

Året efter nåede han som nævnt all comers-finalen i Wimbledon-mesterskaberne, mens han i South of England Championships nåede semifinalen. Derudover forsvarede han med helt titlen i turneringen i Exmouth, og han vandt også Middlesex Championships og turneringen i Buxton.

Det var meningen af Grinstead skulle være præst i Church of England ligesom sin far, men selvom han havde nydt sine akademiske studier og sport på universitetet, havde han ikke lyst til at blive præst. I stedet emigrerede han i foråret 1885 til Ontario, hvor han tilbragte ni måneder. Derefter flyttede han til USA, hvor han blev beskæftiget inden for handelsvirksomhed. I 1899 købte han 130 acre land i Nez Perce County i Idaho, hvor han blev en fremgangsrig farmer.

Han døde i Nikenbah i Australien i 1930 og er begravet på Polson Cemetery i Hervey Bay.

Kilder / eksterne henvisninger 

Tennisspillere fra England
Lestocq Erskine

Lestocq Robert Erskine (6. september 1857 i Edinburgh, Skotland – 29. maj 1916 i Llandrindod Wells, Wales) var en skotsk tennisspiller.

Erskine deltog i de tre første Wimbledon-mesterskaber fra 1877 til 1879. I 1878 nåede han all comers-finalen, hvor han tabte til den senere vinder, Frank Hadow. I double vandt han sammen med Herbert Lawford i 1879 University of Oxfords mesterskab.

Kilder / eksterne henvisninger 
 TennisArchives.com - Lestocq Robert Erskine 
 

Tennisspillere fra Skotland
Lone Lindsby

Lone Ussing Lindsby (født 18. december 1964) er en dansk erhvervskvinde, som i 2013 blev udpeget til at stå få indkøb af Forsvarets ny kampfly.

Hun er uddannet cand.polit. og har gjort karriere i DSB, hvor hun 1992-97 har været økonom i Koncernøkonomi, 1997-2000 PA for CEO, 2000-01 konsulent i den særlige effektiviseringsenhed, McKinsey/DSB. I 2001 blev hun underdirektør, stabsdirektør og direktør for strategi- og forretningsudvikling og avancerede i 2007 til koncerndirektør og medlem af koncernledelsen. I maj 2012 fratrådte hun på foranledning af DSB's ny administrerende direktør Jesper Lok.

Kilder 
 CV hos Nytkampfly.dk
 "Ny topchef renser ud i DSB-ledelsen" , Borsen.dk, 29. maj 2012.

Ansatte i DSB
Økonomer fra Danmark
Erhvervskvinder
Erhvervsfolk fra Danmark
Danskere i 1900-tallet
Danskere i 2000-tallet
Personer i Kraks Blå Bog
Holmsjö

Holmsjö er en landsby i Karlskrona kommun i Blekinge län i Sverige. Den har  indbyggere. I 2010 havde byen 334 indbyggere. Holmsjö ligger cirka 30 kilometer nord for byen Karlskrona.

Holmsjö ligger ved Kust till kust-banan som har forbindelser med bland andet Karlskrona, Emmaboda, Växjö og Göteborg.

Eksterne kilder/henvisninger

Byer i Karlskrona kommun
Jämjö

Jämjö er en by i Karlskrona kommun i Blekinge län, Sverige. Den har  indbyggere. I 2010 havde byen 2.578 indbyggere.

Jämjö ligger ved E22, mellem Malmö og Kalmar. Byen har både et vandtårn som ses  fra vejen og en kirke.

Historie 
Ved 1900-tallets begyndelse var Jämjö en kirkeby med småindustri i form af en  stivelsesfabrik, mejeri og cementfabrik. Jernbanen, som blev anlagt i 1899, havde stor betydning for byens udvikling. Sporet gik mellem Karlskrona og Torsås med stop i Jämjö. Der var sidespor til cement- og stivelsesfabrikken i byen. Jernbanen  eksisterede til 1965, hvor den blev nedlagt. Jernbanestationen, som var opført i 1899, blev nedrevet i 1981.

Eksterne kilder/henvisninger 

Byer i Karlskrona kommun